Komárno 14. augusta 2018 (TASR/HSP/Foto:TASR-Roman Hanc)
V lokalite Munkér v obci Zemianska Olča v okrese Komárno zhorela na poli pšeničná slama. Požiar bol oznámený na operačné stredisko polície v utorok krátko pred 4. hodinou ráno.
"Uhorením 660 balíkov pšeničnej slamy bola spôsobená škoda vo výške 10.000 eur. Požiar vznikol doposiaľ nezisteným spôsobom, pričom cudzie zavinenie vylúčené nebolo," informovala hovorkyňa Krajského riaditeľstva Policajného zboru v Nitre Božena Bruchterová.
Na mieste bola vykonaná obhliadka. Poverený policajt začal trestné stíhanie pre prečin poškodzovania cudzej veci.
Príspevok V Zemianskej Olči zhorelo 660 balíkov pšeničnej slamy zobrazený najskôr Hlavné správy.